PIO  IX.  POXT.  MAX. 

FORMIDOLOSISSIMIS  TEMPORIBUS  INVICTISSIMO 
PACIFERO  LEGIFERO 
CHRISTIANI  NOMINIS  GLORIA 
APUD  EXTERAS  NATIONES 
RESTITUTA  AUCTA  CONFIRMATA 
IMMACULATA  DEIPARAE  VIRGINIS  CONCEPTIONE 
UNIVERSO  PATRUM  POIHJLORUMQ.  CONSENSU 
INTER  FIDEI  DOGMATA  RELATA 
LORETANA  BASILICA 

FAUSTO  MAJESTATIS  SUAE  SPLENDORE  ILLUSTRATA 

QUOD 

ANCONAM  BENIGNISSIME  INVISERIT  EXHILARAVERIT 
ALUMNI  EPHEBEI  ALOISIANI  ET  CLERICI  URBIS  ATQUE  DIOECESIS 
AD  AUSPICATISS.  ADVENTUS  LAETITIAM  DECLARANDAM 
REVERENTI  ANIMO  GRATULANTUR 


ELEGIA 


Fndue  laetitiae  claros,  urbs  Dorica,  cultus! 

Ac  resonent  plausus  per  fora,  perque  vias : 
Exultent  colles,  quibus  ardua  surgis;  et  undae 
Gaudia  concipiant  aequoris  Adriaci. 
Pontificum  tibi  summus  adest,  pater  inclytus  orbis, 
Inclytus  et  gestis  et  pietate  PIUS. 

Aspice  quae  placidae  majestas  regia  frontis; 
Aspice  in  augusto  quam  gravis  ore  decor. 

Laeta  dies,  qua  sancta  licet  nos  ora  colentes 
Cernere,  et  ad  sanctos  procubuisse  pedes. 
Ut  te,  magne  Pater,  post  tot  discrimina  rerum, 
Post  varios  casus,  tabificasque  lues. 

Defessi  aspicimus ! decimus  jam  volvitur  annus. 
Cum  Tibi  Christiadum  contigit  imperium: 
Hei  mihi  quam  diris  fremuere  tumultibus  urbes 
Quantus  in  immenso  saeviit  orbe  furor! 
Quos  pius  amplexus  fueras  clementibus  ulnis. 
Quos  dederas  patria  deliciisque  frui; 

Hi  Tibi,  proh  scelus ! insidias  struxere  rebelles, 
Intuleruntque  manus,  expuleruntque  domo. 
Exui  in  externas  terras  es  abire  coactus; 

Quaque  pateret  iter,  quaerere  perfugium. 

At  Tibi  non  animus,  non  cessit  mascula  virtus: 
Christiadumque  rei  maxima  cura  fuit; 


Percussiqiie  luo  caclesli  fulmine  sonles, 

Quamlibet  audaces  diriguere  metu : . 

Teque  vocante,  simul  quatuor  victricibus  armis 
In  sedem  populi  Te  retulere  tuam. 

Plauserunt  reduci  gentes;  ac  luce  refulsit 
Hostibus  ejectis  candidiore  Fides. 

Tuque  nova  virtute  vigens,  jam  sedulus  instas 
Undique  Christiadum  consuluisse  rei. 

Et  Batavas  terras,  et  fines  respicis  Angios; 

Respicis  eoas,  occiduasque  plagas ; 

Cunctaque,  temporibus  quae  sunt  accommoda,  praebes; 

Et  quo  rite  decent,  omnia  restituis: 

Quaeque  diu  perpessa  Fides  est  vincula  regnis 
Austriacis,  inito  foedere,  dissoluis. 

Denique,  caelesti  afflatus  divinitus  aura 

(Felix,  cui  tantum  munus  obire  datum!) 

lifige  ratum  statuis,  quoti  nullam  ab  origine  labem 
Pertulerit  Genetrix  intemerata  Dei: 
Intemerata  Dei  Genetrix,  qua  vindice  tandem 
Cuncta  est  errorum  discutienda  cohors. 

Quis  laudes  aequare  tuas,  rex  maxime  regum, 

Quisve  tibi  gestas  res  numerare  potest? 

Tu  commune  bonum,  et  civilia  commoda  curas; 

Tuque  foves  artes,  justitiamque  foves. 

Auspice  Te  charitas  Vincenti  fervet,  et  aegris 
Per  mare  per  terras  sedula  praestat  opem. 
Salve,  magne  Pater,  quo  nil  sublimius  usquam 
Omnibus  est  terris,  nobiliusque  nihil. 

Salve;  quosque  Tibi  meritas  urbs  Dorica  plausus 
Ingeminat,  visu  laetificata  tuo , 

Excipe  nunc  facilis.  Cunctis  prae  gentibus  Ancon 
Excellet,  regno  dedita  Pontificum. 

Nos  autem  propius,  Lodoix  quos  nomine  Sancti 
Dicta  tenet  sedes  munere  Pontificis;  (*) 
Quorum  unum  Romae  lectos  nunc  inter  ephebos, 
A Te  nomen  liabens,  clara  palestra  tenet; 
Aspice  nos  propius.  Ne  dedignare,  precamur, 
Quae  Tibi  carminibus  pignora  laetitiae 
Offerimus,  gratique  animi:  nos  lumine  dextro 
Respice;  neve  humiles,  Maxime,  despicias. 


(')  Loonis  XII.  ut  palet  ex  sequentibus  inscriptionibus  ephe 
ejusque  hortorum  januae  sui>erposilis. 


ANNO  • MDCCCXXV  • 

LEO  • XII  • PONT  • MAX  • 
CVRANTE  • BELISARIO  • CRISTALDI 
V • R • AERAR  • PONTIF  • PRAEFECTO 
DOMVM  • CVM  • TEMPLO 
AERE  • INSVPER  • MVNIFICE  • DATO 
EPHEBIS  • ALOISIANIS 
IN  • PERPETVVM  • ADTRIBVIT 


LEO  • XII  • PONT  • MAX  • 
ADOLESGENTIBVS  • ALOISIANIS 
HORTOS 

AD  • SOLATIVM  • CONCESSIT 


AN  • CHR  • MDCCCXXV  • 


CARMEN 


uc  ades  o tandem  votis  optate  secundis, 

Et  Tibi  devotas  propius,  PATER,  adspice  sedes. 
Nonne  vides  quanto  dissultent  undique  plausu 
Cives  et  memores  revehant  tua  ad  aethera  gesta? 
Hoc  Tihi  promeruere  decus  Prudentia,  Candor, 
Consilium,  Virtus  adversis  nescia  flecti^ 
Sublimisque  Animus.  Summa  stat  mente  repostum. 
Ut  validis  nimbis  actus,  vastaque  procella 
Exui  in  externo  quaesisti  littore  tectum: 

Ut  gens  lota  tuo  magno  concussa  dolore 

Impatiensquc  suae  fidei  monumenta  referre, 

Et  facinus  cupiens  ausumque  piare  profanum 
Te  multis  oneret  donis  et  laudibus  ornet. 

Jam  viget,  aeternumque  manebit  gratia  facti 
Te  serto  niveo  diam  decorasse  Parentem, 

Candida  quae  fugiens  nigrae  contagia  culpae 
Insultans  colubri  contempsit  sola  furorem. 

Quis  sileat,  quamvis  tam  grandia  munera  fundas, 
Et  solo  inferior  caelesti  Principe  Princeps, 

Lucida  qui  nitidi  penetralia  pandis  olympi , 

Et  caligantes  fauces  occludis  averni. 

Te  duce,  quis  sileat,  ruptis  Ecclesia  vinclis. 
Majores  carpat,  conjuncto  foedere,  fructus? 

Gaudia  fronte  gerens,  manibus  nova  gaudia  plenis 
Diffundens,  legesque  sacras,  divinaque  jura 
E caelo  revocans  conspargat  lumine  mentes? 

An  memorem  fusas  magna  cum  laude  per  orbem 
Divitias,  columen,  rebusque  levamen  in  arctis? 

Exceduntne  animis  surgentia  templa  columnis, 

Aut  aedes  studium  sacrae  reserare  juventae 
Flexilis  unde  aetas  virtutis  ad  ardua  crescens 
In  populos  fundat  divinae  oracula  vocis, 

Errorum  scelerumque  repellat  lumine  noctem  ? 

Huc  ades  ergo,  PATER,  solio  decus  addite  Petri, 
Fama  inlustrior,  et  cunctis  memoratus  in  oris, 

Et  quae  te  primo  fulgentem  flore  juventae 
Urbi  conspexit,  tua  jam  modo  lumina  tollens 
In  caelum  vocesque  pias,  et  fausta  precare: 

Quo  castigatae  collecta  modestia  frontis 
Exornet  juvenes,  moresque  inducat  honestos. 
Laudibus  et  semper  meritis  praefulgeat  Ancon. 


5.  Olficit  Ancooae  die  B Maji  1S&7. 
IMPRIMATUR 

/>.  Th<m.  V.  Airaldi  0.  P.  In^. 


Anconae  die  6 Maji  185T. 
VIDIT 

pro  Exrao  ae  Rmo  Dno  Deleg.  Aplico 
F.  G.  Atifossi  PrO‘R.  P. 


Anconae  7 Maji  I8S7. 
IMPRIMATUR 

Pro  Viro  JUmo  et  Ihno  Areh.  Epige. 
ANTONIO  BENEDICTO  ANTONUCCI 
Ce/ion.  S,  Pgtrelli 


Coi  Tipi  di  G.  Sartorj  Cherubini 


